jkorsvik/nowiki_second_scrape_merged huggingface dataset:
Ekson

Et ekson er en DNA-sekvens i et gen som er representert i modent RNA. Ekson er skilt fra hverandre av intron, både i DNA og i forløperen til mRNA (pre-mRNA). Ved RNA-spleising blir intron klippet ut og ekson limt sammen til modent mRNA. Ekson er som oftest proteinkodende sekvenser. Noen av dem kan inneholde sekvenser som ikke er oversatt til proteiner (utranslaterte regioner (UTR)).DNA inneholder gener som er en «oppskrift» for å produsere proteiner – molekylene som utfører de fleste funksjoner i levende organismer. Når en DNA-sekvens utgjør en slik oppskrift heter det at DNA-sekvensen, eller genet, koder for et protein. For å få protein produsert blir et gen lest av et spesielt enzym og en tilsvarende RNA-sekvens blir produsert. Prosessen kalles RNA transkripsjon (eller syntese) og resulterer i forløper-mRNA transkript (precursor-mRNA eller pre-mRNA). mRNA-transkriptet (laget i cellekjernen) transporteres så til cytoplasma. Underveis blir transkriptet modifisert og gjort om til mRNA, før mRNA-transkriptet havner hos ribosomet. På ribosomet produseres proteinet. Hele transformasjonen fra DNA til RNA og til proteiner er molekylærbiologiens grunnprinsipp.


== Eksonstatistikk ==
 
Vanligvis er ekson-sekvensene mye kortere enn intron. Menneskets pre-mRNA har ekson med gjennomsnittlig lengde på 140 nukleotider, og de overstiger sjelden 350 nukleotider.


== Eukaryotisk genstruktur ==
Eukaryote gener kan være svært kompliserte og inneholde elementer som: 

ekson – DNA-sekvenser som koder for proteiner
intron – DNA-sekvenser som etter transkripsjon blir fjernet fra RNA-tråden
utranslaterte regioner (UTR) – deler av ekson-sekvenser som blir transkribert (til pre-mRNA) men ikke translatert. UTR-regioner finnes enten i begynnelsen eller i slutten av mRNA
promotor – et område av DNA som signaliserer hvor transkripsjon av et gen skal starte. Promotoren befinner seg som oftest rett før genet
enhancere og silencere – områder i DNA som ved aktivering regulerer hvor ofte et gen blir transkribert.I eukaryoter er ekson som oftest transkribert til forløper mRNA (precursor-mRNA, pre-mRNA) for å bli oversatt til proteiner senere. De kan også bli transkribert til andre RNA typer. Hos prokaryoter finnes det ikke intron i gener som koder for proteiner. Likevel finner man introner i gener som koder for andre RNA typer, som rRNA og tRNA.


== Se også ==
Intron
RNA
mRNA
RNA-spleising


== Referanser ==
Gunnar Havstad

Gunnar Havstad (født 21. januar 1901, død 16. september 1973)
var en norsk billedhugger og forfatter, mest kjent som prisbelønt tinnsmed og kannestøper.
Som svært ung forsøkte han seg som kobbersmed hjemme på Nordstrand.
Han studerte under Carl Milles som var professor ved
Kungliga Konsthögskolan i Stockholm.
Derpå etablerte han sitt Havstad Tinn på Blylaget utenfor Nesodden i 1928.
I 1931 ble Aksel Sandemose  nabo og medarbeider (han navnga blant annet
Jomfrukannen), og fikk Havstads hjelp til
oversettelse av En sjømann går i land utgitt 1931.  Sandemoses 
sønn Bjarne Sandemose gikk i tinnsmed-lære hos Gunnar Havstad.
Gunnar Havstad var gift med Iben Sinding som var datter av Sigmund Sinding. 
Hans produkt ble solgt verden over, og han mottok designpris fra Milano.Norsk Kunstnerleksikon om Gunnar Havstad: 
H. begynte som billedhugger og laget flere pregnante portrettbyster, f.eks.Gabriel Scott (1928). I 1930 etablerte han verksted for tinnarbeider på Blylaget, Nesodden. Hans arbeider innebar en renessanse for tinn som materiale idet han frigjorde det fra hevdvunne former og skapte moderne typer i et funksjonalistisk formspråk. 
Sønnen Sveinung Havstad driver i dag bedriften videre i det samme verkstedet som i 1928, og
bjella i Bjellesauprisen er fra firmaet.
Bedriften var i perioden 1997-2007 lokalisert på Fedje for å lage brand name produktet "Hadeland Tinnstøperi" til l
Atle Brynestad, inntil han flyttet fabrikasjonen til Asia. Gunnar Havstads barnebarn, Gjermund Havstad var da med som eier og designer i bedriften.  


== Offentlige arbeider ==
Utsmykninger og verk i offentlige samlinger:

Portrettbyste Gabriel Scott, Pollen, Arendal (1928)
Døpefat og -kanne, Skoklefald kapell, Nesodden
Vojens kirke, Syd-Jylland (1949)
Tana kirke, Finnmark


==== Kollektivutstillinger ====
Moderne kunstindustri, Kunstindustrimuseet i Oslo, 1931
Foreningen Brukskunsts utst., 1931
Verdensutst. i Paris, 1937
Design in Scandinavia, vandreutst. USA, 1954-1957
Foreningen Brukskunsts høstmønstring, Kunstnernes Hus, Oslo, 1959


==== Separatutstillinger ====
Norway Designs, Oslo, 1956


== Utgivelser ==
Gutten, tiden og djevelen (1928)


== Referanser ==
Dagbot

Dagbot er en bot hvis størrelse fastsettes etter inntekt. Må ikke forveksles med dagmulkt. Når en idømmes dagbøter, står gjerne antallet dagbøter i forhold til forbrytelsen, mens størrelsen på den enkelte dagbot står i forhold til den dømtes inntekt. Slik måte å fastsette bøter på er vanlig i Sverige, Finland og flere andre land.
Formålet med å fastsette størrelsen på en bot på denne måten er at straffen skal ramme rike og fattige like hardt. I norsk rett er det samme formålet søkt tilgodesett ved bestemmelsen i strl. § 27 om at det når bot idømmes, ikke bare skal tas hensyn til det straffbare forhold, men også til den dømtes formuesforhold og til hva han etter sine livsforhold antas å kunne utrede.
I kontraktsforhold brukes betegnelsen "dagbot" (på engelsk:"liquidated damages") om bøter som påløper dersom man er i mislighold, f. eks ved at den avtale leveranse er forsinket, dersom den aktuelle kontrakten legger til rette for dagbotsanksjonering ved mislighold. I disse tilfellene beregnes vanligvis størrelsen på dagbøtene etter hele- eller deler av kontraktssummen. Dette er mye brukt i standard IT- og entreprisekontrakter.


== Se også ==
Straff
Bot
Cowboys from Hell: The Videos

Cowboys from Hell: The Videos er den første hjemmevideoen (uten å telle med selvutgitte Hot n Heavy Home Vid) fra heavy metal bandet fra Texas, Pantera.


== Albuminformasjon ==
Videoen inneholder musikkvideoer og generelle bandopptak av bandet fra tidlig på 90-tallet. Denne sammen med to andre videoer ble gitt ut på 3 Vulgar Videos from Hell-DVD-en i 2000, og ble senere gjenutgitt i 2006.


=== Cowboys from Hell: The Videos ===
«Cowboys from Hell»
«The Art of Shredding»1
«Cemetery Gates»
«Heresy»1
«Psycho Holiday»1. Live under Foundations Forum Convention i Los Angeles, California, 1990.


==== Alle sangene brukt eller fremført på VHS-en ====


== Personell ==
Phil Anselmo – Vokalist
Rex Brown – Bass
"Dimebag" Darrell – Gitar
Vinnie Paul – trommer


== Eksterne lenker ==
(en) Cowboys from Hell: The Videos på Discogs 
(en) Cowboys from Hell: The Videos på Encyclopaedia Metallum
Alexander the Great

«Alexander the Great» er den åttende og siste sangen på Iron Maidens sjette album Somewhere in Time, utgitt i 1986. 
Sangen handler om Aleksander den store. Han var en mektig makedonsk konge og hærfører som levde på 300-tallet f.Kr.
Breaking Out

Breaking Out er det siste musikkalbumet til den norske heavy metal-bandet Road. Albumet ble utgitt på eget selskap i 1986. Bandet ble oppløst ikke lenge etter.
Vokalist på Running Away, Knut Akselsen, hadde forlatt Road til fordel for svenske Silver Mountain. Han var erstattet av Børge Pedersen, som tidligere hadde vært med i Hardline og Storm, og som senere skulle samarbeide med trommeslager Bendiksen og bassist Iversen om Thin Lizzy-covere i Bad Habitz.


== Sporliste ==
«This Is Just Rock`N Roll» 04:47
«Normal Life» 03:59
«Is That You» 04:01
«Ain`t Easy» 04:13
«Another Room» 04:34
«Always on the Run» 03:05
«Dirty Old Town» 02:43
«Return» 03:18
«June» 03:32


== Personell ==
Børge Pedersen – vokal
Jimmy Iversen – gitar
Øystein Ringsby – bassgitar
Willy Bendiksen – trommer


== Referanser ==
Tulla vår

Tulla vår er det 5. samlealbumet til Wenche Myhre som ble gitt ut i 2004. Albumet inneholder sanger fra de tidligere barne-albumene Sanger fra den gang mor var liten, Sanger fra dengang mor var liten 2 og Sanger fra dengang mor var liten 3.


== Sporliste ==
«Tulla» (H. Matthison-Hansen og M. Munthe)
«Eg veit ei lita jente» (G. B. Schirmer)
«Solskinnsvise» (P. Nordermann og Z. Toppelius)
«Lille Lotte»
«Bæ, bæ lille lam» (A. Tegner)
«Sov dukke Lise» (E. Worsing og L. Brandstrup)
«Og jenta ho går i dansen»
«Der bor en baker»
«Jeg synger» (M. Munthe)
«Kjære kom og dans med meg» (M. Munthe og E. Humperdinck)
«Du og jeg og vi to»
«Ta den ring»
«Fødselsdagen» (M. Munthe)
«Karusell»
«Det satt to katter»
«Jeg satte brillene på min nese» (M. Munthe og Lisbeth Rist)
«Kjerringa med staven»
«Tuppen og Lillemor» (H. W. Petrie og W. Dybwad)
«Jeg gikk meg over sjø og land»
«I skolegården» (M. Munthe)
«Kaja og Maja» (M. Munthe)
«Dukkemor» (M. Munthe)
«Kom så skal vi synge» (M. Munthe)
«Om kvelden» (M. Munthe)
Vulgar Video

Vulgar Video er den andre hjemmevideoen (uten å tele med selvutgitte Hot n Heavy Home Vid) fra heavy metal-bandet fra Texas, Pantera. Den ble gitt ut i 1993. Kerry King (Slayer) og Rob Halford (Judas Priest) hadde en gjesteopptreden.


== Albuminformasjon ==
Videoen inneholder musikkvideoer og generelt bandopptakk fra tidlig 90-tall. Denne sammen med de to andre hjemmevideoene ble gitt ut på 3 Vulgar Videos from Hell-DVD-en i 2000, og ble senere gjenutgitt i 2006.


=== Sporliste ===


==== Vulgar Video ====
«Walk»
«Domination»2
«Primal Concrete Sledge»2
«Cold Gin»3
«This Love»
«Mouth for War»2. Live fra "Monsters in Moscow-festivalen i 1991.
3. Kiss-cover fremført live med Skid Row.


==== Alle sangene brukt eller fremført på VHS-en ====


== Personell ==
Phil Anselmo – Vokalist
Rex Brown – Bass
«Dimebag» Darrell – Gitar
Vinnie Paul – Trommer
Running Away

Running Away er en EP fra det norske heavy metal-bandet Road.


== Sporliste ==
«Running Away» 4:30
«Strangers» 3:22
«The Actor» 4:28
«Scream of Anger» 3:54


== Personell ==
Knut Axelsen – vokal
Jimmy Iversen – gitar
Jon Berg – gitar
Øystein Ringsby – bassgitar
Willy Bendiksen – trommer
Ismail Ahmed Ismail

Ismail Ahmed Ismail (født 10. september 1984 i Khartoum) er en sudansk friidrettsutøver som konkurrerer i mellomdistanseløp.
Under junior-VM 2002 ble Ismail nummer 5 på 800 meter. Han deltok også i VM 2003 i Paris, men kvalifiserte seg ikke til finalen. I det afrikanske mesterskapet i 2004 tok han bronsemedalje på 800 meter, og under OL 2004 i Athen ble han nummer åtte i finalen. 
I 2006 ble han nummer to i det afrikanske mesterskapet, og karrierens høydepunkt kom under OL 2008 i Beijing. Ismails sølvmedalje var den første medaljen Sudan hadde vunnet i noe OL. 
Han bar sitt lands flagg under åpningen av Sommer-OL i London i 2012.


== Referanser ==


== Eksterne lenker ==
(en) Ismail Ahmed Ismail – Olympics.com 
(en) Ismail Ahmed Ismail – Olympic.org 
(en) Ismail Ahmed Ismail – Olympedia 
(en) Ismail Ahmed Ismail – Sports-Reference (OL-resultater – arkivert) 
(en) Ismail Ahmed Ismail – World Athletics 
(en) Ismail Ahmed Ismail – Diamond League 
(en) Ismail Ahmed Ismail – Track and Field Statistics
Maria Cioncan

Maria Cioncan (født 19. juni 1977, død 21. januar 2007) var en rumensk friidrettsutøver som konkurrerte i mellomdistanseløp.
Cioncan innledet karrieren med å bli nummer 7 i innendørs-VM 2001 på 1500 meter. Hennes første utendørsmesterskap var VM 2003 i Paris, der hun deltok på både 800 meter og 1500 meter. På den korteste distansen ble hun slått ut i semifinalen. På 1500 meter gikk hun til finalen, der hun endte på niendeplass.
Hennes største suksess kom under OL 2004 i Athen der hun tok bronsemedalje på 1500 meter. Hun deltok også på 800 meter, her ble hun nummer 7 i finalen.
Hennes siste mesterskap var innendørs-VM 2006 i Moskva der hun løp 800 meter uten å kvalifisere seg til finalen.
21. januar 2007 omkom hun i en bilulykke nær Pleven i Bulgaria.


== Referanser ==


== Eksterne lenker ==
(en) Maria Cioncan – Olympics.com 
(en) Maria Cioncan – Olympic.org 
(en) Maria Cioncan – Olympedia 
(en) Maria Cioncan – Sports-Reference (OL-resultater – arkivert) 
(ro) Maria Cioncan – Romanias olympiske komité 
(en) Maria Cioncan – World Athletics 
(en) Maria Cioncan – Track and Field Statistics
Paschendale

«Paschendale» er den åttende sangen på Iron Maidens album Dance of Death, utgitt i 2003. 
Sangen er basert på slaget ved Passchendaele i første verdenskrig. Sangen starter med en lys og høy gitarspilling, og varierer fra rolig synging til hard musikk, med alle instrumenter.
Joseph Roffo

Joseph Roffo (født 21. januar 1879 i Paris, død 5. februar 1933 samme sted) var en fransk sportsutøver som deltok i de olympiske leker 1900 i Paris.
Roffo deltok i tautrekkingskonkurransen under OL 1900 i Paris. Det franske laget kom på andreplass i tautrekking, bak et lag med tre svensker og tre dansker.


== OL-medaljer ==
1900  Paris -  Sølv i tautrekking, ( Frankrike)


== Referanser ==


== Eksterne lenker ==
(en) Joseph Roffo – Olympedia 
(en) Joseph Roffo – Sports-Reference (OL-resultater – arkivert) 
(en) Joseph Roffo – databaseOlympics.com (arkivert)
Raymond Basset

Raymond Basset var en fransk sportsutøver som deltok i de olympiske leker 1900 i Paris.
Basset deltok i tautrekkingskonkurransen i OL 1900 i Paris. Det franske laget kom på andreplass i tautrekking, bak et lag med tre svensker og tre dansker.  


== OL-medaljer ==
1900  Paris -  Sølv i tautrekking, ( Frankrike)


== Referanser ==


== Eksterne lenker ==
(en) Raymond Basset – Olympics.com 
(en) Raymond Basset – Olympic.org 
(en) Raymond Basset – Olympedia 
(en) Raymond Basset – Sports-Reference (OL-resultater – arkivert) 
(en) Raymond Basset – databaseOlympics.com (arkivert)
Lykkeliten (sang)

Lykkeliten er tittelen på en sang fra 1927 med tekst og melodi av Lyktemanden, som var pseudonymet til Claus Frimann Clasen.
Sangen ble skrevet da Clasens sønn hans sønn Tom Frimann Clasen ble født 19. mai 1927. Den ble raskt svært populær.Wenche Myhre spilte den inn og ga den ut på albumet Sanger fra dengang mor var liten 2 i 1976.


== Referanser ==
Albert Amrhein

Albert Amrhein (født 29. desember 1870, død 20. mai 1945 ) var en tysk sportsutøver som deltok i de olympiske leker 1900 i Paris.
Amrhein var med på det tyske laget i rugby union under Sommer-OL 1900 i Paris. Det var kun tre lag som deltok og det ble spilt kun to kamper. Tyskland spilte en kamp, de tapte til Frankrike med 17-27. I den andre kampen vant Frankrike med 27-8 over et britisk lag. Frankrike ble olympiske mestere og både Tyskland og Storbritannia er av IOC oppført som sølvmedaljevinnere.    


== OL-medaljer ==
1900  Paris -  Sølv i rugby union  Tyskland


== Eksterne lenker ==
(en) Albert Amrhein – Olympics.com 
(en) Albert Amrhein – Olympic.org 
(en) Albert Amrhein – Olympedia 
(en) Albert Amrhein – Sports-Reference (OL-resultater – arkivert) 
(en) Albert Amrhein – ESPN Scrum
August Schmierer

August Schmierer (født 28. april 1870, død ukjent) var en tysk sportsutøver som deltok i de olympiske leker 1900 i Paris.
Schmierer var med på det tyske laget i rugby union under Sommer-OL 1900 i Paris. Det var kun tre lag som deltok og det ble spilt kun to kamper. Tyskland spilte en kamp, de tapte til Frankrike med 17-27. I den andre kampen vant Frankrike med 27-8 over et britisk lag. Frankrike ble olympiske mestere og både Tyskland og Storbritannia er av IOC oppført som sølvmedaljevinnere.    


== OL-medaljer ==
1900  Paris -  Sølv i rugby union  Tyskland


== Eksterne lenker ==
(en) August Schmierer – Olympics.com 
(en) August Schmierer – Olympic.org 
(en) August Schmierer – Olympedia 
(en) August Schmierer – Sports-Reference (OL-resultater – arkivert) 
(en) August Schmierer – ESPN Scrum
Hogsetfeltet

Hogsetfeltet er et tettsted i Lillestrøm kommune i Viken. Tettstedet hadde 912 innbyggere per 1. januar 2022, og ligger omtrent ti kilometer øst for Sørumsand.


== Referanser ==
Memex

Memex (en sammentrekning av «memory extender») er navnet på et teoretisk hypertekstsystem beskrevet av Vannevar Bush i artikkelen As We May Think, første gang utgitt i The Atlantic Monthly i 1945. Memex har påvirket utviklingen av senere hypertekstsystemer.
Bush beskrev systemet som elektronisk forbundet med et personlig bibliotek og med mulighet for at vise bibliotekets bøker og film, samt til å automatisk følge kryssreferanser fra et verk til et annet. Men Memex skulle ikke bare tilby sammenlenket informasjon til brukeren; Det skulle også tilby et verktøy for å lage slike lenker.
Memexen skulle ha to skjermer, slik at man kunne se på flere ting samtidig. Den skulle også gjøre det mulig å se igjennom bøker eller dokumenter veldig raskt, ved hjelp av et par spaker.


== Referanser ==
Joseph Ebuya

Joseph Ebuya (født 20. juni 1987 i Baragoi) er en kenyansk løper som har spesialisert seg på 5000 meter.
Han er en av få løpere som representerer Turkana-folket. Han omtaler seg som Turkana, selv om han selv er født i Nyahururu. Forbindelsen til Turkana-folket har han fordi familien hans kommer fra Barrkoi in Turkanadistriktet. Han er den yngste av 10 barn.Han er tilknyttet PACE Sports Management, en treningsleir i Kaptagat.


== Meritter ==


=== Personlige rekorder ===
3000 meter – 7.34,66 min (2007)
5000 meter – 12.51,00 min (2007)
10000 meter – 28.53,46 min (2006)


== Referanser ==


== Eksterne lenker ==
(en) Joseph Ebuya – Commonwealth Games Federation 
(en) Joseph Ebuya – World Athletics 
(en) Joseph Ebuya – Diamond League 
(en) Joseph Ebuya – Track and Field Statistics 
Profil hos Pace Sports Management
Marija Abakumova

Marija Vasiljevna Abakumova (russisk: Мари́я Васи́льевна Абаку́мова, født 15. januar 1986 i Stavropol) er en russisk friidrettsutøver som konkurrerer i spydkast.
Abakumova fikk sitt gjennombrudd under ungdoms-VM 2003 der hun kom på fjerdeplass. Som senior ble hennes første mesterskap VM 2007 i Osaka, her ble hun nummer 7. Hun vant opprinnelig sølvmedaljen under OL 2008 i Beijing, men ble fratatt medalje da hun er tatt for doping etter retesting av prøver fra OL.Hun deltok også i VM 2009 i Berlin, der hun hadde kvalifiseringens overlegent lengste kast med 68,92. I finalen greide hun ikke å prestere samme lengden, og lengstekastet på 66,06 holdt til bronsemedalje. 


== Referanser ==


== Eksterne lenker ==
(de) Marija Abakumova – Munzinger Sportsarchiv 
(en) Marija Abakumova – Olympics.com 
(en) Marija Abakumova – Olympic.org 
(en) Marija Abakumova – Olympedia 
(en) Marija Abakumova – Sports-Reference (OL-resultater – arkivert) 
(en) Marija Abakumova – World Athletics 
(en) Marija Abakumova – Diamond League 
(en) Marija Abakumova – Track and Field Statistics
Maurren Maggi

Maurren Higa Maggi (født 25. juni 1976 i São Carlos) er en brasiliansk friidrettsutøver som konkurrerer i lengdehopp.
Maggis første internasjonale mesterskap var VM 1999 i Sevilla der hun gikk videre til finalen, men endte på åttendeplass. Hun deltok også under OL 2000, men gikk ikke videre til finalen. I VM 2001 kom hun på sjuendeplass.
I 2003 vann Maggi en bronsemedalje ved innendørs-VM i Birmingham. Samme år ble hun tatt for doping og ble utestengt i to år. I 2006 var hun tilbake og vant gull i det søramerikanske mesterskapet. Hun deltok også i VM 2007 i Osaka, der hun ble nummer 6.
I 2008 innledet hun sesongen med å ta sølv i innendørs-VM etter Naide Gomes. Senere samme år kom karrierens høydepunkt, da hun tok gull i OL i Beijing.
Hun vant gull i lengdehopp under de Panamerikanske leker 2011 i Guadalajara i Mexico.
Maggi er gift med den brasilianske racerføreren Antonio Pizzonia.


== Referanser ==


== Eksterne lenker ==
(de) Maurren Maggi – Munzinger Sportsarchiv 
(en) Maurren Maggi – Olympics.com 
(en) Maurren Maggi – Olympic.org 
(en) Maurren Maggi – Olympedia 
(en) Maurren Maggi – Sports-Reference (OL-resultater – arkivert) 
(en) Maurren Maggi – databaseOlympics.com (arkivert) 
(pt) Maurren Maggi – Brasils olympiske komité 
(en) Maurren Maggi – World Athletics 
(en) Maurren Maggi – Diamond League 
(en) Maurren Maggi – Track and Field Statistics
Tereza Marinova

Tereza Montsjeva Marinova (bulgarsk: Тереза Мончева Маринова, født 5. september 1977 i Pleven) er en bulgarsk friidrettsutøver som konkurrerer i lengdehopp og tresteg.
Marinova tilhørte den første generasjonen kvinnelige tresteghoppere og vant junior-VM 1996 med et hopp på 14,62. Under VM 1997 i Athen kom hun på sjetteplass. Hennes fremste meritt er fra OL 2000 i Sydney der hun vant gullmedaljen med et hopp på 15,20. 
Året etter, under VM 2001 i Edmonton, tok hun bronsemedaljen. Hennes siste store internasjonale mesterskap var EM 2006 i Göteborg, der hun ble nummer 7 i finalen.


== Eksterne lenker ==
(de) Tereza Marinova – Munzinger Sportsarchiv 
(en) Tereza Marinova – Olympics.com 
(en) Tereza Marinova – Olympic.org 
(en) Tereza Marinova – Olympedia 
(en) Tereza Marinova – Sports-Reference (OL-resultater – arkivert) 
(en) Tereza Marinova – World Athletics 
(en) Tereza Marinova – Track and Field Statistics
Vanderlei de Lima

Vanderlei de Lima (født 11. august 1969) er en maratonløper fra Brasil. 
De Lima tok bronse i maraton under OL 2004 i Athen. Han ledet klart etter 35 km, men ble rett etterpå angrepet av tilskueren Cornelius Horan – noe som kan ha kostet de Lima gullmedaljen. Han ble tildelt Pierre de Coubertin-medaljen for sportsånden han viste etter løpet.
Han la opp som profesjonell utøver etter å ha løpt Saint Silvester-løpet nyttårsaften 2008.
Han tente den olympiske ild under Åpningsseremonien til OL i Brasil.


== Referanser ==


== Eksterne lenker ==
(pt) Offisielt nettsted 
(en) Vanderlei Cordeiro de Lima – kategori av bilder, video eller lyd på Commons 
(en) Vanderlei de Lima – Olympics.com 
(en) Vanderlei de Lima – Olympic.org 
(en) Vanderlei de Lima – Olympedia 
(en) Vanderlei de Lima – Sports-Reference (OL-resultater – arkivert) 
(en) Vanderlei de Lima – databaseOlympics.com (arkivert) 
(pt) Vanderlei de Lima – Brasils olympiske komité 
(en) Vanderlei de Lima – World Athletics 
(en) Vanderlei de Lima – Track and Field Statistics
Coenraad Hiebendaal

Coenraad Christiaan Hiebendaal (født 10. april 1879 i Gorinchem, død 3. juni 1921 i Amsterdam) var en nederlandsk roer som deltok i de olympiske leker 1900 i Paris.
Hiebendaal vant en olympiske sølvmedalje i roing under Sommer-OL 1900 i Paris. Han var med på båten med roere fra roklubben Minerva Amsterdam som kom på andreplass i den andre finalen i firer med styrmann bak Tyskland. De andre roerne var Geert Lotsij, Paul Lotsij,  Johannes Terwogt og Hermanus Brockmann som var styrmann.


== OL-medaljer ==
1900  Frankrike -  Sølv i roing, firer med styrmann  Nederland


== Referanser ==


== Eksterne lenker ==
(en) Coenraad Hiebendaal – Olympedia 
(en) Coenraad Hiebendaal – Sports-Reference (OL-resultater – arkivert) 
(en) Coenraad Hiebendaal – databaseOlympics.com (arkivert) 
(en) Coenraad Hiebendaal – FISA
Geert Lotsij

Gerhard Oswald «Geert» Lotsij (født 13. januar 1878 i Dordrecht, død 29. juni 1959 i Hilversum) var en nederlandsk roer som deltok i de olympiske leker 1900 i Paris.
Lotsij vant en olympiske sølvmedalje i roing under Sommer-OL 1900 i Paris. Han var med på båten med roere fra roklubben Minerva Amsterdam som kom på andreplass i den andre finalen i firer med styrmann bak Tyskland. De andre roerne var Coenraad Hiebendaal, broren Paul Lotsij,  Johannes Terwogt og Hermanus Brockmann som var styrmann.


== OL-medaljer ==
1900  Frankrike -  Sølv i roing, firer med styrmann  Nederland


== Referanser ==


== Eksterne lenker ==
(en) Geert Lotsij – Olympedia 
(en) Geert Lotsij – Sports-Reference (OL-resultater – arkivert) 
(en) Geert Lotsij – databaseOlympics.com (arkivert) 
(en) Geert Lotsij – FISA
Paul Lotsij

Paulus «Paul» jan Lotsij (født 4. februar 1880 i Dordrecht, død 19. september 1910 i Amsterdam) var en nederlandsk roer som deltok i de olympiske leker 1900 i Paris.
Lotsij vant en olympiske sølvmedalje i roing under Sommer-OL 1900 i Paris. Han var med på båten med roere fra roklubben Minerva Amsterdam som kom på andreplass i den andre finalen i firer med styrmann bak Tyskland. De andre roerne var Coenraad Hiebendaal, broren Geert Lotsij,  Johannes Terwogt og Hermanus Brockmann som var styrmann.


== OL-medaljer ==
1900  Frankrike -  Sølv i roing, firer med styrmann  Nederland


== Referanser ==


== Eksterne lenker ==
(en) Paul Lotsij – Olympedia 
(en) Paul Lotsij – Sports-Reference (OL-resultater – arkivert) 
(en) Paul Lotsij – databaseOlympics.com (arkivert) 
(en) Paul Lotsij – FISA